《黄岩王玫伯同年后雕草堂落成寄诗索和次韵答之 其一》
清代·黄绍弟

略识文章豹一斑，传经著述二洪间。暮年萧瑟初归里，故国周围剩有山。

闲与灵均吟楚泽，敢烦尹喜候函关。露车草草差安稳，馀痛惊心倦鸟还。

作者简介：黄绍弟，字叔颂，号缦庵，瑞安人。光绪庚寅进士，改庶吉士，授编修。历官湖北候补道。有《缦庵遗稿》。